
Ministru kabineta noteikumi Nr. 554
Rīgā 2025. gada 16. septembrī (prot. Nr. 37 19. §)
Grozījumi Ministru kabineta 2008. gada 15. septembra noteikumos Nr. 746 "Ar noteiktām slimībām slimojošu pacientu reģistra izveides, papildināšanas un uzturēšanas kārtība"
Izdoti saskaņā ar Ārstniecības likuma 9.panta pirmo daļu
· Izdarīt Ministru kabineta 2008. gada 15. septembra noteikumos Nr. 746 "Ar noteiktām slimībām slimojošu pacientu reģistra izveides, papildināšanas un uzturēšanas kārtība" (Latvijas Vēstnesis, 2008, 146. nr.; 2009, 189. nr.; 2011, 205. nr.; 2012, 81., 201. nr.; 2014, 99. nr.; 2016, 124., 233. nr.; 2018, 118. nr.; 2019, 8., 255. nr.) šādus grozījumus:
· 1. Izteikt 3. punktu šādā redakcijā:
· "3. Reģistra pārzinis un turētājs ir Slimību profilakses un kontroles centrs (turpmāk – centrs). Centrs nodrošina reģistra darbību, kā arī slēdz līgumus ar apstrādātājiem par personas datu apstrādi un aizsardzību."
· 2. Izteikt 5. punktu šādā redakcijā:
· "5. Sabiedrība ar ierobežotu atbildību "Latvijas Digitālās veselības centrs" reizi mēnesī no vienotās veselības nozares elektroniskās informācijas sistēmas sniedz reģistram pseidonimizētu informāciju par:
· 5.1. narkoloģiskajiem pacientiem;
· 5.2. pacientiem, kuriem diagnosticēta tuberkuloze;
· 5.3. pacientiem, kuriem diagnosticēts cukura diabēts;
· 5.4. pacientiem, kuriem diagnosticēta onkoloģiska slimība;
· 5.5. pacientiem, kuriem diagnosticēti psihiski un uzvedības traucējumi;
· 5.6. pacientiem, kuriem diagnosticēta arodslimība;
· 5.7. pacientiem, kuriem diagnosticēta multiplā skleroze;
· 5.8. pacientiem, kuriem diagnosticēta iedzimta anomālija;
· 5.9. pacientiem, kuri ārstniecības iestādē pēc neatliekamās medicīniskās palīdzības vērsušies traumas, ievainojuma vai saindēšanās dēļ."
· 3. Izteikt 10. punktu šādā redakcijā:
· "10. Šo noteikumu 6. punktā minētos pacientus identificējošā informācija (pacienta vārds, uzvārds, personas kods, deklarētā dzīvesvieta un faktiskā dzīvesvieta) datu apstrādes sistēmā glabājas šifrētā veidā atsevišķi no pārējās reģistrā iekļautās informācijas. Saite starp pacientu identificējošo informāciju un pārējo reģistrā iekļauto informāciju datu apstrādes sistēmā tiek šifrēta. Iespēja identificēt konkrēto pacientu ir centram, kā arī tai personai, kuru apstrādātājs ir pilnvarojis šo noteikumu 6. punktā minētās informācijas ievadīšanai un aktualizēšanai reģistrā. Šo noteikumu 6. punktā minētos pacientus identificējošā informācija pēc pacienta nāves tiek dzēsta līdz nākamā gada 31. decembrim. Informācija par HIV inficētai mātei dzimušo bērnu, kuram nav diagnosticēta HIV infekcija, tiek dzēsta no viņa mātes HIV/AIDS pacienta kartes VII sadaļas "HIV infekcija antenatālā un perinatālā periodā" (no 39.–46. punktam) līdz nākamā gada 31. decembrim pēc tam, kad šis bērns ir sasniedzis 18 mēnešu vecumu."

